fi fi fi es en en et es nl de fi en en fi fi de fi es fi en fi nl eu pl nl en en de nl hbs_lat en fr en pt sv en nb nn fi en de fi fi fi fi fi fi fi fi fi fi fi fi fi fi fi en en ca es es fi fi fi fi fi fi fi fi fi fi fi fi fi fi fi fi fi fi en de en en en en en en en fi fi fi en fi fi fi en fi fi fi fi fi fi fi en fi fi en fi en fi fi et fi fi
EM-jalkapalloa ja vielä kerran NOS Primavera Sound
11 kesäkuun, 20164 helmikuun, 2018 julkaissut Vesa - Ihan kartalla., kategoriassa Uncategorized
Olen aina kuvitellut Portugalin olevan jalkapallomaa henkeen ja vereen, mutta EM-kisoja näyttävän baarin löytäminen tuottaa yllättävän paljon päänvaivaa. Lounaan jälkeen vastaan tulee kuitenkin pieni kahvila, jonka seinällä roikkuvassa televisiossa näyttää pyörivän Albania-Sveitsi. Katselen pelin loppuun ja nautin pari olutta. Jennille ostan Coca-Colan ja laskun loppusummaksi tulee 3,4 €.
Ennen kuin palaamme asunnolle käymme vielä rannalla kävelemässä ja nauttimassa auringonpaisteesta. Lähimarketissa ei myyty jäätelöjä kuin kuuden kappaleen pakkauksissa ja syötyämme molemmat kaksi puikkoa, lahjoitamme ylijääneet rannalle matkalla olevalle lapsiperheelle. Jenni menee päiväunille ja minä katselen läppäriltä seuraavan ottelun EM-jalkapalloa. Sitten alkaakin olla taas aika lähteä kohti festivaalialuetta. Aurinko on juuri laskemassa mereen Fort of São Francisco do Queijon takana, kun saavumme perille.
Aurinko laskee ja festivaali-ilta alkaa.
Illan aloittaa loistava Battles, jonka hypnoottinen instrumentaalitykitys sopii olotilaan vallan mainiosti. Drive Like Jehu ei puolestaan valitettavasti lunasta odotuksia ja kenties tuo comeback olisi kannattanut suosiolla jättää tekemättä.
Battles on asian ytimessä.
Unsane jyrää puolityhjässä teltassa yllättävän vakuuttavasti ja koko festivaalin kruunaa aina yhtä tyhjentävän suvereeni Shellac. Basisti Bob Weston käy ennen keikkaa jututtamassa meitä muutamia eturivissä seisoskelevia ja ihmettelee miksi paikalla on hänen mukaansa vain kolmekymmentä ihmistä. Soiton alkaessa väkeä on kuitenkin jo kiitettävästi.
NOS Primavera Sound osoittautuu tunnelmaltaan todella miellyttäväksi juhlaksi.
Puoli kolmelta yöllä bussilla kohti majapaikkaa. Herätyskello soi puoli yhdeksältä ja on tullut aika päättää tämä Euroopan turnee ja lentää kotiin.
Edellinen artikkeliPorton vanha kaupunki ja NOS Primavera Sound, päivä 2
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
🌎: 🇪🇨 / 📅: September 2018
🌎: 🇪🇨 / 📅: September 2018
🌎: 🇰🇿 / 📅: July 2017
🌎: 🇰🇿 / 📅: July 2017
🌎: 🇰🇿 / 📅: July 2017
🌎: 🇰🇿 / 📅: July 2017
© 2018 IHAN KARTALLA. ALL RIGHTS RESERVED.
Risteilyn jälkeinen päivä Puerto Baquerizo Morenossa
Create a website or blog at WordPress.com Teeman Karuna on tehnyt Automattic.
Already have a WordPress.com account? Log in now.
View post in Reader
%d bloggaajaa tykkää tästä: